સીવાણ (ઓલપાડ)

સીવાણ (ઓલપાડ) ભારત દેશના પશ્ચિમ ભાગમાં આવેલા  ગુજરાત રાજ્યના દક્ષિણ ભાગમાં આવેલા સુરત જિલ્લામાં આવેલા ઓલપાડ તાલુકામાં આવેલું એક  ગામ છે. સીવાણ ગામમાં મુખ્યત્વે કોળી પટેલો ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દુધની ડેરીની સવલતો પ્રાપ્ય છે. આ ગામ તાલુકા મથક ઓલપાડથી ૧૭ કિ.મી. સાયણ રેલ્વે સ્ટૅશનથી પૂર્વ દિશામાં ૩ કિ.મી.ના અંતરે આવેલું છે.

આ ગામમાં વરીયાવ જૂથ યોજના દ્વારા પીવાના પાણીની સુવિધા ઉપલબ્ધ થાય છે તેમજ ગ્રામપંચાયત દ્વારા બે મીનરલ વૉટર પ્લાન્ટ કાર્યરત છે.  

ફળિયાઓ
 પટેલ ફળિયું
 કુવા ફળિયું
 બ્રાહ્મણ ફળિયું
 હરિજન વાસ
 જુનો હળપતિ વાસ
 દસગામ કોલોની
 ગરાઈ ફળિયું
 અંબાનગર
 ખડીપાદર હળપતિવાસ
 સંતોષનગર
 સુગર કોલોની  

શ્રેણી:સુરત જિલ્લો
શ્રેણી:ઓલપાડ તાલુકો